কিম ইল-সাং বিশ্ববিদ্যালয় উত্তর কোরিয়ায় প্রতিষ্ঠিত প্রথম বিশ্ববিদ্যালয়। ১৯৪৬ সালের ১ অক্টোবর প্রতিষ্ঠিত বিশ্ববিদ্যালয়টির দেশটির রাজধানী পিয়ং ইয়াং-এ অবস্থিত। এর আয়তন প্রায় । প্রধান শিক্ষাতয়নিক ভবনসহ এখানে ১০টি ভিন্ন অফিস, ৫০টি গবেষণাগার, গ্রন্থাগার, জাদুঘর, একটি মুদ্রণের প্রেস, একটি গবেষণা ও উন্নয়ন কেন্দ্র, ছাত্রাবাস ও একটি হাসপাতাল রয়েছে। এখানে একটি বড় আকারের কম্পিউটার ল্যাব রয়েছে, কিন্তু ইন্টারনেট প্রবেশাধিকার সীমিত। উত্তর কোরিয়ার প্রতিষ্ঠাতা ও প্রথম সর্বোচ্চ নেতা কিম ইল-সাংয়ের নামানুসারে বিশ্ববিদ্যালয়টির নামকরণ করা হয়েছে।  কিম ইল-সাং বিশ্ববিদ্যালয়ে প্রতি বছর ১৬,০০০  শিক্ষার্থী ভর্তি হয়। এখানে সামাজিক বিজ্ঞান, আইন, কলা ও বিজ্ঞানসহ বিভিন্ন ক্ষেত্রের উপর পাঠ্যসূচি রয়েছে। ২০১৭ সালের বসন্তে কিম ইল-সাং বিশ্ববিদ্যালয়ে বিশেষায়িত জাপানি ভাষা ও সাহিত্যের পাঠ্যসূচি যোগ করা হয়। সামাজিক বিজ্ঞান ও প্রাকৃতিক বিজ্ঞান বিভাগের পাঠ্যসূচি সমাপ্ত হতে পাঁচ বছর সময় লাগে।  ইতিহাস ১৯৪৬ সালের ২৫শে মে প্রাথমিক কমিটি গঠিত হয়। ১৯৪৬ সালের জুলাই মাসে উত্তর কোরিয়ার অন্তরীণ গণকমিটি ৪০ নং অধ্যাদেশ অনুসারে একটি বিশ্ববিদ্যালয় প্রতিষ্ঠার সিদ্ধান্ত নেয়। উত্তর কোরিয়ার প্রতিষ্ঠাতা ও প্রথম সর্বোচ্চ নেতা কিম ইল-সাং ১৯৪৬ সালের ১লা অক্টোবর এই বিশ্ববিদ্যালয়ের প্রতিষ্ঠা ঘোষণা করেন।  ১৯৪৮ সালে কিম ইল-সাং বিশ্ববিদ্যালয় থেকে চারটি অনুষদ পৃথক করা হয়, সেগুলো হল প্রকৌশল অনুষদ, পরিবহন অনুষদ, কৃষি অনুষদ ও চিকিৎসা অনুষদ। এই অনুষদগুলোকে পিয়ংইয়াং প্রযুক্তি কলেজ (বর্তমানে কিম চেক প্রযুক্তি বিশ্ববিদ্যালয়), সারিওন কৃষি বিশ্ববিদ্যালয়, ও পিয়ংইয়াং চিকিৎসা বিশ্ববিদ্যালয়ে রূপান্তর করা হয়।  কোরীয় যুদ্ধের সময় নিরাপত্তার লক্ষ্যে কিম ইল-সাং বিশ্ববিদ্যালয়ের অনেক শিক্ষার্থীকে পিয়ংইয়াংয়ের পেকসং রিভলুশন্যারি সাইটের ভবনে স্থানান্তর করা হয়। যুদ্ধের সময়ে বিশ্ববিদ্যালয়টি সুনচেওন-গুনের মাউন্ট জামোর অধীনস্থ বেকসং-রিতে অবস্থিত ছিল, যা শহরের কেন্দ্র থেকে দূরে ছিল। ১৯৫৫ সালের শেষভাগে পিয়ংইয়াং প্রাঙ্গনের প্রধান ভবনগুলোর পুনঃসংস্কার করা হয় এবং বিশ্ববিদ্যালয়টিকে পিয়ংইয়াংয়ের কেন্দ্রে নিয়ে আসা হয়।  ১৯৭০-এর দশকের শেষভাগ নাগাদ প্রতি বছর ৫০০০০ এর অধিক শিক্ষার্থী এই বিশ্ববিদ্যালয় থেকে স্নাতক সম্পন্ন করেছে। পাশাপাশি বিশ্ববিদ্যালয়টি কোরিয়ান পিপলস আর্মির কর্মকর্তাদের প্রশিক্ষণ প্রদানের জন্য গুরুত্বপূর্ণ সম্পদ ছিল। ১৯৭০-এর দশক থেকে এই বিশ্ববিদ্যালয়ে ইংরেজি পাঠ্যদান শুরু হয়।  ২০০৪ সাল পর্যন্ত ১৭ বছর পাক কোয়ান-ও এই বিশ্ববিদ্যালয়ের সভাপতির দায়িত্ব পালন করেছেন।[“北 평양시장 경질...전 김일성대 총장 박관오씨 새로 임명 [North, Replaced the Mayor of Pyongyang... New mayor is Pak Kwan O, Former President of Kim Il Sung University],” Donga Ilbo, 5 April 2007, www.donga.com] ২০০৯ সাল থেকে এই বিশ্ববিদ্যালয়ের সভাপতি ছিলেন সং জা-রিব।Yoon Geun Young, “정운찬 전 서울대 총장, 김일성대 총장 만나고파 [Former President of Seoul National University, Jeong Un-chan Wants to Meet the President of Kim Il Sung University],” Newsis, 8 March 2009, http://news.naver.com বর্তমান সভাপতি থাই হিয়ং-চোল ২০১৪ সাল থেকে এই পদে অধিষ্ঠিত রয়েছেন।  কোরিয়ান সেন্ট্রাল টেলিভিশন অনুসারে, ২০১৮ সাল থেকে উত্তর কোরিয়ার শিক্ষার্থীরা মিরাই পাবলিক ওয়াইফাই নেটওয়ার্ক দিয়ে কিম ইল-সাং বিশ্ববিদ্যালয়ের পাঠ্যক্রমে অংশগ্রহণ ও বক্তৃতা ডাউনলোড করতে পারছেন।  বিভাগসমূহ সামাজিক বিজ্ঞান  ইতিহাস  দর্শন  সরকার ও অর্থনীতি  আইন  রাজনীতি  আন্তর্জাতিক সম্পর্ক  কোরীয় ভাষা  বিদেশি ভাষা  কিম ইল-সাংয়ের বিপ্লবী ইতিহাস  কিম জং-ইলের বিপ্লবী ইতিহাস  প্রাকৃতিক বিজ্ঞান  পদার্থবিজ্ঞান  গণিত  জীববিজ্ঞান  ভূগোল  রসায়ন  ভূতত্ত্ব  পরমাণু শক্তি  স্বয়ংক্রিয়তা  কম্পিউটার প্রযুক্তি  বহিঃসংযোগ     Official website of the Telecommunications College of Kim Il Sung University   360 degree panorama of the Kim Il-sung University Main Building  তথ্যসূত্র    বিষয়শ্রেণী:উত্তর কোরিয়ার বিশ্ববিদ্যালয় বিষয়শ্রেণী:কিম ইল-সাং বিষয়শ্রেণী:১৯৪৬-এ কোরিয়ায় প্রতিষ্ঠিত বিষয়শ্রেণী:১৯৪৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৪৬-এ প্রতিষ্ঠিত বিশ্ববিদ্যালয় ও কলেজ